Komission asetus (ETY) N:o 2958/93, annettu 27 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä tiettyjen maataloustuotteiden erityisen hankintajärjestelmän osalta



Virallinen lehti nro L 267 , 28/10/1993 s. 0004 - 0007

Suomenk. erityispainos Alue 3 Nide 53 s. 0125

Ruotsink. erityispainos Alue 3 Nide 53 s. 0125



KOMISSION ASETUS (ETY) N:o 2958/93, annettu 27 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä tiettyjen maataloustuotteiden erityisen hankintajärjestelmän osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Aigeianmeren pienten saarien hyväksi 19 päivänä heinäkuuta 1993 annetun neuvoston asetuksen (ETY) N:o 2019/93(1) ja erityisesti sen 4 artiklan, ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(2) ja erityisesti sen 6 artiklan, sekä katsoo, että toimenpiteet, jotka rahoitetaan osittain Euroopan maatalouden ohjaus- ja tukirahastosta (EMOTR) ja jotka on tarkoitettu lieventämään tiettyjen yhteisön maataloustuotteiden hankinnan osalta Aigeianmeren saarten erityislaatuisesta maantieteellistä sijainnista johtuvia vaikutuksia, muodostuvat näiden tuotteiden toimituksille arvioidussa taseessa kiinteinä tukina myönnettävistä eduista, jotka mukautetaan eri saariryhmien etäisyyden mukaan, paikallisten kohonneiden kaupan pitämisen kustannusten kattamiseen tarkoitettujen tukien on heijastuttava hintoihin lopullisessa käyttövaiheessa; tämän heijastumisen vaikutukset on voitava todeta Kreikan viranomaisten toteuttamien aiheellisten toimenpiteiden avulla, yhteisön tukea saavien maataloustuotteiden paikallinen kulutus edellyttää, että niitä ei jälleenlähetetä yhteisöön tai viedä kolmansiin maihin joko sellaisenaan tai jalostettuina; olisi toteutettava tätä koskevia erityisiä valvontatoimenpiteitä; Kreikan viranomaisten olisi toteutettava tarvittavat toimenpiteet jälleenlähettämisen ja viennin estämiseksi ja tarvittaessa niiden rankaisemiseksi, hallintoviranomaisilla olisi oltava käytössään tarvittavat välineet hankintajärjestelmän tavoitteiden saavuttamiseksi, joita ovat säännölliset toimitukset käyttäjille ja etujen heijastuminen paikalliseen kulutukseen tarkoitettujen tuotteiden markkinoille saattamiseen asti; tässä tarkoituksessa hankintamenettelyjen täytäntöönpanosta vastaavien viranomaisten olisi vahvistettava toimitusten säännöllisyys ja määrät tuotteiden myyntimahdollisuuksien mukaan, hankintajärjestelmän hallintoa voidaan tukea käyttämällä komission asetuksessa (ETY) N:o 3719/88(3), sellaisena kuin se on viimeksi muutettuna asetuksella (ETY) N:o 1963/93(4), säädettyä tuontitodistuslomaketta; mainitun todistuksen, jäljempänä 'tukitodistus` antaminen edellyttää hakijan antamaa vakuutta, joka on 20 prosenttia myönnettyä määrää vastaavasta tuesta, on otettava käyttöön Kreikan viranomaisten toteuttamia toimenpiteitä koskeva valvontajärjestelmä niiden oikean täytäntöönpanon valvomiseksi; tässä tarkoituksessa olisi säädettävä säännöllisistä tiedonannoista komissiolle, menettelyjä asetuksen (ETY) N:o 2019/93 soveltamista koskevien säännösten antamiseksi ei ole toteutettu mainitussa asetuksessa vahvistetussa määräajassa; sen vuoksi tarvitaan vuoden 1993 tukia koskevia siirtymäsäännöksiä; sen vuoksi tämän asetuksen säännöksiä olisi sovellettava välittömästi, ja tässä asetuksessa säädetyt toimenpiteet ovat kyseisten hallintakomiteoiden lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (ETY) N:o 2019/93 3 artiklan 2 kohdassa säädetyksi kiinteäksi tueksi vahvistetaan kaikkien asetuksen liitteessä mainittujen tuotteiden osalta: - liitteessä I tarkoitetuille A ryhmän saarille toimitettujen lähetysten osalta 15 ecua tonnilta, - liitteessä II tarkoitetuille B ryhmän saarille toimitettujen lähetysten osalta 30 ecua tonnilta, 2 Vihannesten ja hedelmien osalta tukia kuitenkin vähennetään vuodesta 1994 asetuksen (ETY) N:o 2019/93 3 artiklan 2 kohdan mukaisesti. 3 Tuki maksetaan asianomaisen hakijan esitettyä kirjallisen pyynnön ja tukitodistuksen, johon on asianmukaisesti merkitty kyseiset määrät. Kreikan viranomaisten on määritettävä todistushakemusten jättöajat ja ne voivat säätää erityisestä hakemuslomakkeesta. 4 Maksua koskeva hakemus on jätettävä 12 kuukauden kuluessa merkintäpäivästä, lukuun ottamatta ylivoimaista estettä. Kun hakemus jätetään tämän 12 kuukauden määräaikaa seuraavina kuutena kuukautena, maksettava tuki on 85 prosenttia sovellettavasta tuesta. Kreikan viranomaisten on maksettava tuki kahden kuukauden kuluessa hakemuksen jättöpäivästä, lukuun ottamatta: a) ylivoimaista estettä tai b) tapausta, jossa on avattu tukioikeutta koskeva hallinnollinen tutkimus. Tällöin maksatus suoritetaan, kun oikeus tukeen on hyväksytty. 5 Tukitodistus on laadittava asetuksen (ETY) N:o 3719/88 liitteen todistuslomakkeelle. Asetuksen (ETY) N:o 3719/88 8 artiklan 3 ja 5 kohtaa, 9, 10, 13 16, 19, 20, ja 21, 24 31, 33 37 artiklaa sovelletaan soveltuvin osin, ellei tämän asetuksen säännöksistä muuta johdu. 6 Maininta "A ryhmän todistus" tai "B ryhmän todistus" on painettava tai leimattava todistuksen 20 kohtaan (erityismaininnat). Todistuksen 7 ja 8 kohta poistetaan kokonaisuudessaan. 7 Kreikan nimeämien viranomaisten on annettava tukitodistus asianomaisten hakijoiden pyynnöstä arvioidussa hankintataseessa määrättyjen määrien rajoissa. Kreikan viranomaiset voivat vahvistaa todistuksen antamista koskevan määräajan. 8 Todistuksen antaminen edellyttää vakuutta, jonka määrä on 20 prosenttia sovellettavasta tuesta. Jos hakemuksia on enemmän kuin kyseisenä aikana käytettävissä olevia määriä, haettuja määriä vähennetään soveltamalla yhtenäistä vähennyskerrointa. 9 Tukitodistus on esitettävä määräpaikan viranomaisille samaan aikaan kuin tuotteet, joita se koskee. 10 Lukuunottamatta ylivoimaista estettä, todiste tukitodistuksen käyttämisestä on toimitettava 30 päivän kuluessa todistuksen voimassaolon päättymisestä. 2 artikla Edellä 1 artiklan 1 kohdassa tarkoitettujen tukien muuttamiseen kansalliseksi valuutaksi sovelletaan maatalouden muuntokurssia, joka on voimassa päivänä, jona Kreikan kansalliset viranomaiset merkitsevät kyseiset määrät tukitodistukseen. 3 artikla 1 Jos tuote tai todistus siirretään, tukitodistuksen haltijan on merkittävä sopimukseen lauseke, jossa varmistetaan, että etu tosiallisesti siirretään lopulliselle kuluttajalle. Tämä lauseke on oltava kaikissa tuotetta koskevissa peräkkäisissä sopimuksissa. 2 Kreikan viranomaisten on toteutettava kaikki asianmukaiset toimenpiteet, joilla valvotaan yhteisön tuen myöntämisestä johtuvien etujen siirtämistä. 3 Jos myönnettyä etua ei siirretä, Kreikan viranomaiset: - perivät takaisin myönnetyn edun tai sen osan tukitodistuksen haltijalta, - voivat rajoittaa tai keskeyttää tilapäisesti tai lopullisesti velvollisuuksien täyttämättä jättämisen vakavuuden mukaan oikeuden hakea tukitodistusta. 4 Edellä 3 kohdan ensimmäisen luetelmakohdan soveltamiseksi: - tukitodistuksen haltijan katsotaan saaneen myönnetyn edun, - myönnetty etu on yhtä suuri kuin tuki. 4 artikla 1 Kreikan toimivaltaisten viranomaisten on toteutettava tarvittavat toimenpiteet estääkseen hankintajärjestelmään kuuluvien tuotteiden jälleenlähettämisen muihin yhteisön osiin sekä viennin joko sellaisenaan tai jalostettuna ja niiden on ilmoitettava näistä säännöksistä komissiolle viimeistään 1 päivänä helmikuuta 1994. 2 Edellä 1 kohdan soveltamiseksi tuotteiden jälleenlähettäminen A ja B ryhmän saarien ulkopuolelle on lähettämistä muuhun yhteisön osaan. 5 artikla Kreikan viranomaisten on ilmoitettava komissiolle viimeistään kunkin kuukauden viimeisenä päivänä viimeistä edellisen kuukauden ja kunkin tuotteen osalta seuraavat tiedot: - määrät, joita tukihakemukset koskevat, - tapaukset, joissa tukitodistuksia ja niihin liittyviä määriä ei ole käytetty, eriteltyinä määräpaikkana olevan saariryhmän mukaan. 6 artikla Vuodeksi 1993 laaditussa hankintataseessa esiintyville määrille säädettyyn tukeen lisätään hankintakustannusten korvaamiseksi ja palauttamiseksi 50 prosenttia säädetystä kiinteästä tuesta; tätä lisäystä sovelletaan viimeistään 31 päivänä joulukuuta 1993 tehtäviin toimituksiin. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1993. Komission puolesta René STEICHEN Komission jäsen (1) EYVL N:o L 184, 27.7.1993, s. 1 (2) EYVL N:o L 387, 31.12.1992, s. 1 (3) EYVL N:o L 331, 2.12.1988, s. 1 (4) EYVL N:o L 177, 21.7.1993, s. 19 LIITE I Luettelo A ryhmään kuuluvista saarista ja nomoksista: (1 artikla) - Thassos - Samothrake - Sporadit - Kythera - Antikythera - Amoliani - Evian nomoksen saaret, lukuun ottamatta Evian saarta - seuraavat Kykladien nomoksen saaret: - Kea - Kythnos - Giaros - Andros - Tinos - Syros - Mykonos - Dilos - Rinia LIITE II Luettelo B ryhmään kuuluvista saarista ja nomoksista: (1 artikla) - Dodekanesian nomos - Khios - Lesbos - Samos - Kykladien nomoksen saaret lukuun ottamatta A ryhmään kuuluvia saaria.